# Tollos

Tollos és un municipi del País Valencià a la comarca del Comtat.

## Història

D'origen àrab, fou donada per Jaume I a diversos cavallers el 1248. Al segon volum del Llibre del Repartiment, assentament 1.051 podem trobar el següent repartiment a Tollos:
| « | Pedrolo de Ylerda, R. Arancis, Bernardo de Angularia, R. de Tona, Dominicus de Cesaraugusta, I de Estadella, P. d'Escola et Vitali de Mediona: scilicet tibi P. de Ylerda, V iovatas,et unicuique aliorum IIII iovatas in termino de Toyllo alcheria de Seta. | » |
La seua parròquia va estar annexa a la de Benimassot des del segle xvi, i la seua església està sota l'advocació de sant Antoni de Pàdua.

## Economia

Tradicional importància de l'olivera i del bestiar oví i cabriu en la seua economia.

## Geografia

El seu terme, situat en la vall de Seta, abasta una superfície de 14,6 km².

## Demografia

La seua població era a finals del XVIII (1794) de 180 habitants. Abasta el seu màxim de població el 1845 amb 253 habitants (tollers), però a partir del 1950 comença un important retrocés, i en 2002 només en té 42.
Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2000 | 2005 | 2006 | 2007 | 2023 |
| 210 | 178 | 208 | 206 | 198 | 192 | 148 | 112 | 49 | 42 | 42 | 35 | 43 | 65 | 40 |

## Alcaldia

Des de 2011 l'alcalde de Tollos és Félix Frau Seguí del Partit Popular (PP).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | José María Fortuny Mas | UCD | 19/04/1979 | -- |
| 1983–1987 | José María Fortuny Mas | AP-PDP-UL-UV | 28/05/1983 | -- |
| 1987–1991 | Francisco Català Nadal | PSPV-PSOE | 30/06/1987 | -- |
| 1991–1995 | José Joaquín Nadal Seguí | PP | 15/06/1991 | -- |
| 1995–1999 | José Joaquín Nadal Seguí | PP | 17/06/1995 | -- |
| 1999–2003 | José Joaquín Nadal Seguí | PP | 03/07/1999 | -- |
| 2003–2007 | José Joaquín Nadal Seguí | PP | 14/06/2003 | -- |
| 2007–2011 | José Joaquín Nadal Seguí | PP | 16/06/2007 | -- |
| 2011–2015 | Félix Frau Seguí | PP | 11/06/2011 | -- |
| 2015–2019 | Félix Frau Seguí | PP | 13/06/2015 | -- |
| 2019-2023 | Félix Frau Seguí | PP | 15/06/2019 | -- |
| Des de 2023 | Félix Frau Seguí | PP | 17/06/2023 | -- |
| Fonts: Generalitat Valenciana |||||

## Símbols

L'escut de Tollos té blasonament amb Escut quadrilong de punta redona. D'atzur una torre campanar del seu color, flanquejada de dos lliris naturals. En punta, d'or, creu floronada de gules. Al timbre, corona reial oberta. L'escut fou aprovat per Resolució de 25 de novembre de 2004, del conseller de Justícia i Administracions Públiques, publicada en el DOGV núm. 4.910, de 24 de desembre de 2004.

## Llocs d'interés

* Església de Sant Antoni de Pàdua

## Referències

* 1 2 Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Tollos. Històric de Govern Local». Portal d'informació ARGOS. [Consulta: 22 gener 2024].
* 1 2 «Resolució de 25 de novembre de 2004, del conseller de Justícia i Administracions Públiques, per la qual s'aprova l'escut de l'Ajuntament de Tollos (Alacant)» (pdf). Diari Oficial de la Generalitat Valenciana, 4.910, 24-12-2004, pàg. 33.335 [Consulta: 20 setembre 2017].
* ↑ Gimeno Royo, Ramón. «Villores» (en castellà). Vexilologia C. Valenciana, 01-07-2015. [Consulta: 20 setembre 2017].

## Enllaços externs

* Tollos - Lloc web oficial
* País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
Els vint-i-cinc municipis més petits del País Valencià :
1. Castell de Cabres 20 · 2. Sempere 26 · 3. Tollos 30 · 4. Palanques 38 · 5. Figueres 46 · 6. Famorca 48 · 7 Sacanyet 52 · 8. Villores 53 · 9. Vallat 54 · 10. la Font de la Reina 58 · 11. la Pobla de Sant Miquel 59 · 12. Torralba 60 · 13. Vallibona 61 · 14. Herbers 63 · 15. Pavies 74 · 16. Matet 78 · 17. Vilamalur 85 · 18. Torre-xiva 89 · 19. Vilanova de Viver 89 · 20. Espadella 92 · 21. Benimassot 93 · 22. les Fonts d'Aiòder 95 · 23. Carrícola 99 · 24. la Serratella 103 · 25. Toga 104 :
Viccionari